ગુજરાતના સરકારના બે સિનિયર આઇએએસ ઓફિસરો વર્ષના અંતે નિવૃત્ત થાય છે. આ ઓફિસરોમાં હાલ દિલ્હીમાં ડેપ્યુટેશન પર ગયેલા ડો. અમરજીતસિંઘ નવેમ્બરના અંતે વયનિવૃત્ત થાય છે જ્યારે ગુજરાત કેડરના બીજા અધિકારી ડી.પી.જોશી પણ ડિસેમ્બરના અંતે નિવૃત્ત થાય છે. ગુજરાત સરકારમાં સિનિયર ઓફિસરોની અછત સર્જાઇ છે. છેલ્લા પાંચ વર્ષમાં એક મોટો ફાલ નિવૃત્ત થયો છે. ગુજરાત વિધાનસભાની ચૂંટણી પછી નિવૃત્ત થનારા આઇએસએસ ઓફિસરોમાં હાલના ફાયનાન્સ સેક્રેટરી હસમુખ અઢિયા મુખ્ય છે. તેઓ નવેમ્બર 2018ના રોજ વય નિવૃત્ત થઇ રહ્યાં છે. રિટા તેવટીયા પણ જુલાઇ 2018માં નિવૃત્ત થાય છે. એ ઉપરાંત હાલના હોમ સુપ્રિમો એમ.એસ.ડાંગુર પણ જુલાઇમાં વયનિવૃત્ત થાય છે. બીજા નિવૃત્ત થનારા અધિકારીઓમાં એસ.બી.રાવલ અને કે.બી.ઉપાધ્યાય મે મહિનામાં, કે.ડી.ચંદનાની અને એચ.આર.સુથાર ફેબ્રુઆરીમાં, એન.એન.પુજારા જાન્યુઆરીમાં અને આર.જી.ભાલેરા જૂન મહિનામાં વયનિવૃત્ત થાય છે. નવી સરકારમાં પણ નિવૃત્તિની મોસમ આવી રહી છે. આ સાથે ગુજરાત સરકારમાં ફરજ બજાવતા બીજા ગુજરાતના અધિકારીઓ તેમજ કર્મચારીઓની નિવૃત્તિનો આંકડો 17 હજાર જેટલો થવા જાય છે.